Cyberaktivisterne Anonymous, som de seneste uger har angrebet store selskabers hjemmesider i sympati med Wikileaks, tager et nyt våben i brug.

Hidtil har den decentrale gruppe brugt såkaldte DDOS-angreb til at lægge hjemmesider ned ved simpelthen at overbebyrde dem med en effekt, som svarer til, når billethjemmesider går ned under presset, fordi en populær kunstner kommer til byen.

Nu opfordres cyberaktivisterne til at skifte strategi fra Operation Payback til Operation Leakspin, der går ud på at bombardere nettet med 'sandheden'.